RO
12.12.2022
Jurnalul Oficial al Uniunii Europene
C 472/25
Cerere de decizie preliminară introdusă de High Court (Irlanda) la 9 decembrie 2021 – X/International Protection Appeals Tribunal, Minister for Justice and Equality, Irlanda și Attorney General (Cauza C-756/21) (2022/C 472/30) Limba de procedură: engleza Instanța de trimitere High Court (Irlanda)
Părțile din procedura principală Reclamant: X Pârâți: International Protection Appeals Tribunal, Minister for Justice and Equality, Irlanda și Attorney General
Întrebările preliminare 1) În cazul unei încălcări totale a obligației de cooperare, astfel cum este descrisă la punctul 66 din Hotărârea M. M./Minister for Justice, Equality and Law Reform și alții (C-277/11 (1)), în cadrul unei cereri de protecție subsidiară, examinarea acestei cereri a devenit lipsită „de orice efect util” în sensul avut în vedere în cauza C-137/14 (2), Comisia/Germania?
2) În cazul unui răspuns afirmativ la întrebarea 1, încălcarea menționată a obligației de cooperare ar trebui să dea dreptul reclamantului, în mod automat, la anularea deciziei?
3) În cazul unui răspuns negativ la întrebarea 2, dacă este cazul, cui îi revine sarcina de a dovedi că decizia de refuz ar fi putut fi diferită în cazul în care autoritatea decizională ar fi cooperat în mod corespunzător?
4) Lipsa unei decizii cu privire la o cerere de protecție internațională într-un termen rezonabil ar trebui să dea dreptul solicitantului la anularea unei decizii atunci când aceasta este emisă?
5) Timpul necesar pentru modificarea cadrului de protecție în materie de azil aplicabil într-un stat membru scutește respectivul stat membru de aplicarea unui sistem de protecție internațională care ar fi permis luarea unei decizii cu privire la o astfel de cerere de protecție într-un termen rezonabil?
6) În cazul în care o autoritate decizională în materie de protecție nu dispune de suficiente dovezi cu privire la starea de sănătate mintală a unui solicitant, dar există unele dovezi privind posibilitatea ca un solicitant să se confrunte cu astfel de probleme, respectiva autoritate decizională, în conformitate cu obligația de cooperare menționată în Hotărârea M. M./Minister for Justice, Equality and Law Reform și alții (C-277/11, punctul 66), sau în alt mod, are obligația de a efectua cercetări suplimentare sau orice altă obligație înainte de a lua o decizie definitivă?
7) În cazul în care un stat membru își îndeplinește obligația care îi revine în temeiul articolului 4 alineatul (1) din Directiva 2004/83/CE (3) privind standardele de a evalua elementele relevante ale unei cereri, este permis să declare că nu s-a stabilit credibilitatea generală a unui solicitant din cauza unei minciuni, explicate și retrase cu prima ocazie rezonabilă disponibilă ulterior, fără a mai face alte precizări?
(1) (2) (3)
EU:C:2012:744.
EU:C:2015:683.
Directiva 2004/83/CE a Consiliului din 29 aprilie 2004 privind standardele minime referitoare la condițiile pe care trebuie să le îndeplinească resortisanții țărilor terțe sau apatrizii pentru a putea beneficia de statutul de refugiat sau persoanele care, din alte motive, au nevoie de protecție internațională și referitoare la conținutul protecției acordate (JO 2004, L 304, p. 12, Ediție specială, 19/vol.
7, p. 52).